Document ID: /roh_data/filtered/fineweb-2-filterrobots_roh.jsonl.gz/16907

La vita nocturna a Basilea è en la crisa: Gist plirs clubs renumads ston fermar las portas en la chapitala al Rain. Il term #Clubsterben, il link avra en ina nova fanestra fa la runda ed i dat gia ils emprims tips da wellness per las Basilaisas ed ils Basilais.
Mo i dat resistenza: Entaifer curt temp han giuvenils lantschà ina petiziun. Quella vul ch’il center da la citad da Basilea restia viv e plain cultura. Tut las giuvnas partidas, da dretg enfin sanester, sustegnan la petiziun. Enfin quest atun vulan els rimnar almain 10‘000 suttascripziuns.
Politbox ha visità en quai connex la pli gronda occurrenza da giuventetgna da la regiun: il festival da la cultura da giuventetgna a Basilea. Là avain nus tschentà la dumonda: Ha Basilea insumma ina vita nocturna? Nus avain discutà cun la giuventetgna e persunas pertuccadas.
Discutescha era ti - era mobil:
Tge è tia opiniun? Sustegnas ti la petiziun?
Avant, durant e suenter l'emissiun live pos Ti far part a la discussiun via Twitter, il link avra en ina nova fanestra (#politbox), Facebook , il link avra en ina nova fanestraubain Instagram, il link avra en ina nova fanestra. Nus vulain savair tia opiniun!